Erik Wilhelm Thommessen

Erik Wilhelm Thommessen (født 1946) er en norsk pedagog og forfatter av reiseskildringer. Han kommer fra Fagernes i Nord-Aurdal kommune.

Som 30-åring flyttet Thommessen til Fagernes sammen med familien. Han forteller sjøl: «Mye av grunnen til det var den vakre naturen i Valdres. Vi hadde tidligere vært ivrige skogsvandrere, med ett og annet besøk over tregrensa. Nå ville vi videreutvikle fjellinteressen vår. Jeg vet nesten ikke noe sted i Norge som har slik variasjon i landskapet som Valdres.»

Etter få år i Valdres begynte Thommessen å sende turartikler, stoff om tindeferder o.l. til lokalavisa. Tidlig på 1980-tallet ble det snakk om å utgi dette stoffet i bokform, og siden har den ene turguiden etter den andre sett dagens lys.

Pr. 2007 har Erik W. Thommessen vært med på å utgi turguider til alle toppene over 2000 moh., dessuten til 100 fjell under denne «magiske» grensa. En egen turguide for Valdres har også kommet ut. Endelig har han redigert Valdres Veg- og Kartbok, som beskriver dalen fra bilsetet.

Thommessen sier at «mitt hovedpoenget med å skrive fjellbøker er å vise vei til vår fantastiske fjellverden. For at turbeskrivelsene ikke skal bli for tamme, har jeg hele tida prøvd å flette inn kulturhistorisk stoff. Hensikten er dermed at leseren skal få en totalopplevelse av naturen».

 Bibliografi 
Bøker
Fører til tindene mellom Bygdin og Gjende, 1982.
Jotunheimen : turguide for fjellene mellom Bygdin og Gjende, Dreyer, 1985.
Jotunheimen : turguide Vågåvatnet - Gjende, Dreyer, 1987.
Valdres : turguide fra Vassfaret i sør til Jotunheimen i nord, Valdres, 1992.
Fra Rondslottet til Lodalskåpa : turguide til 2000-meterstoppene, Valdres, 1995.
Jotunheimen: turguide fra Galdhøpiggen til Falketind, Valdres, 1991.
Kremen av topper : 40 høge turmål i Sør-Norge, Valdres, 1997.
Kremen av topper . 2 : Siktlinjer og utsiktspunkter, Topografisk forlag, 1999.
Kremen av topper. 3 : Med et utvalg skogstopper, Topografisk forlag, 2001.
Norske kremtopper, Topografisk forlag, 2003.
Bygdin-Gjende : turguide til 2000-metertoppene, Topografisk forlag, 2005.
Galdhøpiggen-Falketind, Andresen og Butenschøn, 2006.
Glittertinden-Besshøe, Andresen og Butenschøn, 2007.
Annet
DNTs årbok for 2000: artikkelen «Blant jøkler, kyrkjer og pigger».
Fast leverandør av artikler om fjell til Eidsbugarden Budstikke og Valdresmagasinet, sporadisk til Fjell og Vidde.
 Referanser 

Kategori:Norske forfattere av reiseskildringer